Cate Blanchett

**Catherine Élise Blanchett** (rođena 14. maja 1969), poznatija kao **Cate Blanchett**, australska glumica.

Blanchett je međunarodnu slavu stekla 1998. sa filmom *[[Elizabeth (film)|Elizabeth]]* redatelja Shekhara Kapura, u kojem je glumila Elizabetu I. Poznata je i po ulogama vilinske kraljice Galadriel u trilogiji *[[The Lord of the Rings|Gospodar prstenova]]* i Katharine Hepburn u * [[The Aviator (film, 2004)|Avijatičaru]]*, za koju je osvojila Oscar za najbolju sporednu glumicu.

## Rani život i obrazovanje
Blanchett je rođena u Ivanhoeu, predgrađu Melbournea, Australija, kao kći June, australske agentice nekretninama i učiteljice, i Roberta Blanchetta, američkog mornaričkog časnika rodom iz Teksasa koji je Blanchettinu majku upoznao dok je bio stacioniran u Melbourneu i koji je kasnije radio u oglašavanju. Kad je Blanchett imala 10 godina, izgubila je oca kojeg je pogodio srčani udar. Samu sebe tokom djetinjstva je opisala kao "djelomično ekstrovertiranu, djelomično nepoželjnu". Ima starijeg brata, Boba, koji je kompjuterski inžinjer, i mlađu sestru, Genevieve, koja je pozorišna dizajnerica.

Blanchett je osnovnu školu završila u Melbourneu, a visoko obrazovanje na metodističkom koledžu, gdje se počela zanimati za glumu. Studirala je ekonomiju i likovne umjetnosti na Sveučilištu u Melbourneu, prije nego što je napustila Australiju i otišla na putovanje. Kad je imala 18 godina, Blanchett je otišla na odmor u Egipat. Kolega u jeftinom hotelu u Kairu ju je upitao želi li biti statist u filmu, a sljedeći dan se našla u sceni gomile koja navija za američkog boksača koji gubi od Egipćanina. Napustila je set. Blanchett se vratila u Australiju te se kasnije preselila u Sydney kako bi studirala na Državnom institutu dramskih umjetnosti, diplomiravši 1992. Karijeru je započela u teatru.

Njena prva veća uloga bila je ona iz 1993. u *Oleannii* Davida Mameta, s Geoffreyjem Rushom. 1994. i 1995. se pojavila u ulozi Ofelije u hvaljenoj B-produkciji *[[Hamlet]]a* redatelja Neila Armfielda, s Rushom i Richardom Roxburghom. Nastupila je i u miniseriji *Heartland* s Erniejem Dingom, miniseriji *Bodertown* i u epizodi *Police Rescue* nazvanoj "The Loaded Boy". Filmski debi ostvarila je 1994. ulogom u TV filmu *Police Rescue* kao učiteljica koju za taoca uzimaju naoružani banditi.

## Karijera
Blanchett je međunarodni filmski debi ostvarila kao australska medicinska sestra koju su zarobili Japanci u produkciji * [[Cesta za raj|Ceste za raj]]* redatelja Brucea Beresforda, s Glenn Close i Frances McDormand. Njena prva veća uloga bila je ona Elizabete I u filmu *[[Elizabeth (film)|Elizabeth]]* iz 1998. godine, koja joj je donijela nominaciju za Oscara za najbolju glumicu. Izgubila je od Gwyneth Paltrow za ulogu u * [[Shakespeare in Love|Zaljubljenom Shakespearu]]*, ali je zato osvojila BAFTA-u i Zlatni globus za najbolju glumicu u drami.

Sljedeće godine, Blanchett je nominirana za još jednu BAFTA-u za sporednu ulogu u * [[Talentirani gospodin Ripley (film)|Talentiranom gospodinu Ripleyju]]*. 2004. je igrala trudnu novinarku u filmu Wesa Andersona *[[Panika pod morem]]*. Godine 2005. je osvojila Oscar za najbolju sporednu glumicu za portret Katharine Hepburn u filmu Martina Scorsesea *[[The Aviator (film, 2004)|Avijatičar]]*. Time je postala prva osoba koja je osvojila Oscara za ulogu glumca/glumice koji je prije osvojio/la Oscara. Već afirmirana glumica, Blanchett je dobila gomilu novih fanova pojavivši se u trilogiji *[[The Lord of the Rings|Gospodar prstenova]]* Petera Jacksona. Glumila je vilenjačku kraljicu Galadriel u sva tri filma, koji drže rekord kao najuspješnija filmska trilogija svih vremena.

Godine 2006. je nastupila u *[[Babel]]u* sa Bradom Pittom, i *[[Bilješke o skandalu|Bilješkama o skandalu]]* glumeći Shebu Hart, sa Judi Dench. Slučajno, Dench je osvojila Oscar za najbolju sporednu glumicu za ulogu Elizabete I, iste godine kad Blanchett nije dobila za istu historijsku figuru, doduše u drugoj kategoriji. Blanchett za ulogu u filmu treći put nominirana za Oscar (Dench je također bila nominirana). 2007. je osvojila nagradu za najbolju glavnu glumicu na Venecijanskom filmskom festivalu za portret jedne od šest inkarnacija Boba Dylana u filmu Todda Haynesa *[[Nema me (2007)|Nema me]]*. Osim toga, reprizirala je svoju ulogu Elizabete I u nastavku *Elizabeth* nazvanom **.

Časopis *Time* ju je proglasio jednom od 100 najuticajnijih osoba 2007. godine, a bila je i najuspješnija glumica prema Forbesu.

### Privatni život
Blanchettin muž je dramaturg i scenarist Andrew Upton, kojeg je upoznala 1996. dok je nastupala u produkciji Čehovljeva *Galeba*. No, to ipak nije bila ljubav na prvi pogled. "On je mislio da se držim po strani, a ja da je on arogantan", rekla je kasnije Blanchett. "To samo pokazuje kako možeš pogriješiti, ali kad sam ga poljubila to je bilo to." Par se vjenčao 29. decembra 1997. Njihovo prvo dijete, sin Dashiell John, rođen je 3. decembra 2001. godine; drugi sin, Roman Robert, rođen je 23. aprila 2004.

## Filmografija i nagrade

## Vanjske veze

* CateBlanchett.net 
* Cate Blanchett - Australian Film Commission
* Fotografija Cate Blanchett u kostimu i članak o montrealskom snimanju filma ''Nema me'' (na francuskom)